Subject: Pöördumine: riigi omandis oleva tee (Tallinn, Rõugu tn T1) edasised plaanid ja hooldus
From: "Rougu majad" <[email-masked]>
To: "Info - RAM" <[email-masked]>
Date: Tue, 6 Jan 2026 13:48:31 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Lugupeetud Rahandusministeerium

Palume Rahandusministeeriumilt ametlikku teavet riigi omandis oleva tee
(katastritunnus  78406:606:0071, Rõugu tänav T1, Haabersti linnaosa, 
Tallinn, Harju maakond)
edasiste kasutus- ja haldusplaanide kohta.

Palume selgesõnaliselt vastata, kas nimetatud tee suhtes on:

*
kavandatud võõrandamine, sealhulgas müük enampakkumisel;

*
kavandatud üleandmine Tallinna linnale;

*
või muu konkreetne lahendus, sealhulgas tee jätkuv hoidmine riigi omandis.

Lisaks palume anda üheselt mõistetav selgitus, kuidas on kuni lõpliku otsuse 
tegemiseni korraldatud nimetatud tee talvine hooldus ja ohutuse tagamine, 
arvestades, et tee on avalikus kasutuses ning selle hooldamata jätmine 
kujutab endast reaalset ohtu liiklejatele ja jalakäijatele.

Samuti palume vastuses märkida vastutav asutus või struktuuriüksus, kes 
hetkel korraldab või kelle pädevuses on nimetatud tee hooldus ja ohutuse 
tagamine.

-- 

Lugupidamisega,

Tallinn Pikaliiva tn. 92, Rõugu tn. 2 KÜ

Juhatuse liige

Deniss Smirnov